PÚCHOV. Na pomoc päťdesiatich troch profesionálnych opatrovateliek sa v meste spolieha takmer deväťdesiat opatrovaných ľudí. Všeobecne záväzné nariadenie (VZN), ktoré stanovilo pravidlá opatrovateľskej služby v meste, sa nemenilo od roku 2009. Za túto službu platili na základe úkonu, ktorý opatrovatelia prevádzali. Úkony určil obvodný lekár. Úväzky opatrovateliek boli rôzne. Niektorým opatrovaným poskytovali pomoc na dve, iným na šesť či až osem hodín denne mimo víkendov.